Joaquin Bernas

Si Joaquin G. Bernas ay isang Heswita at Dean Emeritus ng Ateneo Law School sa Makati, Pilipinas. Siya ay kasapi ng 1987 Constitutional Commission na bumalangkas sa 1987 Saligang Batas ng Pilipinas.   

Dalubhasa si Bernas sa Saligang Batas ng Pilipinas at may-akda ng mga libro at artikulo tungkol batas.

Edukasyon 
Nakuha ni Bernas ang kanyang mga titulo sa Bachelor of Arts sa Ingles, Latin, at Klasikong Griyego  at Master of Arts degree sa Pilosopiya mula sa Berchmans College noong 1956 at 1957 ayon sa pagkakabanggit. Noong 1962, nakuha niya ang kanyang Bachelor of Laws mula sa Ateneo Law School at naging ika-9 sa mga pagsusuri sa abogasya sa naturang taon.   

Nakuha ni Bernas ang Licentiate of Holy Theology mula sa Woodstock College noong 1966, Master of Laws at Doctor of Juridical Science mula sa Unibersidad ng New York noong 1965 at 1968 ayon sa pagkakabanggit.

Mga naging katungkulan 
Nagsimulang magturo si Bernas sa Ateneo de Manila Law School noong 1966.  Naglingkod siya bilang Dekano ng dalawang beses noong 1972 hanggang 1976 at 2000 hanggang 2004 at Pangulo ng Pamantasan ng Ateneo de Manila noong 1984 hanggang 1993.   Sa pagretiro niya bilang Dekano noong 2004, iginawad kay Bernas ang posisyon ng Dean Emeritus sa Ateneo School of Law. Patuloy siyang nagturo ng Batas sa Konstitusyon at Public International Law sa mga nasa una at pangalawang taon na nang-aaral ng batas.   

Siya ay kasapi ng Constitutional Commission na binuo ni Pangulong Corazon Aquino noong 1986, naging isang Provincial Superior ng Society of Jesus sa Pilipinas noong 1976 hanggang 1982, Rector ng Jesuit Residence noong 1994 hanggang 2000 at naging Direktor ng Philippine Stock Exchange.

Mga nailathalang libro at sulatin 

 The 1987 Constitution of the Republic of the Philippines: A Commentary  
 Constitutional Structure and Powers of Government: Notes and Cases  
 Constitutional Rights and Social Demands  
 The 1987 Constitution of the Philippines: A Comprehensive Reviewer  
 Introduction to Public International Law  
 From One-Man Rule to "People Power"  
 The Intent of the 1986 Constitution Writers

Sanggunian 

Ipinanganak noong 1932
Abogado sa Pilipinas
Nabubuhay na mga tao
Mga Pilipinong guro
Mga mamamahayag mula sa Pilipinas
Heswitang Pilipino